Úradný vestník L 378 , 31/12/1982 S. 0058 - 0062

Fínske špeciálne vydanie: Kapitola 3 Zväzok 15 S. 0215

Španielske špeciálne vydanie: Kapitola 03 Zväzok 26 S. 0227

Švédske špeciálne vydanie: Kapitola 3 Zväzok 15 S. 0215

Portugalské špeciálne vydanie Kapitola 03 Zväzok 26 S. 0227



Smernica Rady z 21. decembra 1982 týkajúca sa hlásenia nákaz zvierat v spoločenstve (82/894/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva a najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu [1] so zreteľom na stanovisko Hospodárskeho a sociálneho výboru2, [2] keďže spoločenstvo vydalo nariadenia týkajúce sa obchodu v rámci spoločenstva s dobytkom, ošípanými, čerstvým mäsom, čerstvým hydinovým mäsom a mäsovými výrobkami; keďže objavenie sa alebo prítomnosť určitých nákazlivých ochorení zvierat predstavuje nebezpečenstvo pre stavy dobytka v spoločenstve, zvlášť z dôvodov ich šírenia pri obchode v rámci spoločenstva; keďže je nevyhnutné rýchle a presné informovanie pre vykonávanie rôznych protinákazových opatrení uvedených v predpisoch spoločenstva; keďže povinnosťou každého členského štátu je hlásiť ostatným členským štátom a Komisii výskyt a zánik určitých nákaz na svojom území v súlade s článkom 9 smernice Rady 64/432/EHS z 26. júna 1964, týkajúcej sa problematiky veterinárnozdravotných opatrení pri premiestňovaní dobytka a ošípaných v rámci spoločenstva [3], naposledy zmenenej a doplnenej smernicou 80/1274/EHS [4]; s článkom 11 smernice Rady 71/118/EHS z 15. februára 1971, týkajúcej sa zdravotnej problematiky pri premiestňovaní čerstvého hydinového mäsa [5], naposledy zmenenej a doplnenej smernicou 80/216/EHS [6]; s článkom 7 smernice Rady 72/461/EHS z 12. decembra 1972, týkajúcej sa problematiky veterinárno-zdravotných opatrení pri premiestňovaní čerstvého mäsa v rámci spoločenstva [7], naposledy zmenenej a doplnenej smernicou 80/1099/EHS [8] a článkom 7 smernice Rady 80/215/EHS z 22. januára 1980, týkajúcej sa problematiky veterinárno-zdravotných opatrení pri obchode s mäsovými výrobkami v rámci spoločenstva [9], naposledy zmenenej a doplnenej smernicou 80/1100/EHS [10]; keďže spôsoby hlásenia a nákazy podliehajúce hláseniu musia byť špecifikované a že je vhodné pravidelne informovať o nákazovej situácii v každom členskom štáte; keďže skúsenosti s týmto hlásením a ich technické zaistenie bude potrebné vykonávať postupom určeným úzkou spoluprácou medzi členskými štátmi a Komisiou, PRIJALA TÚTO SMERNICU: Článok 1 1. Táto smernica sa týka hlásenia: - výskytu jednej z nákaz uvedených v prílohe I, - zrušenia, po zániku posledného ohniska, obmedzení vykonávaných po výskyte jednej z nákaz uvedených v prílohe I. 2. Tato smernica platí bez toho, aby boli dotknuté zvláštne ustanovenia týkajúce sa informácii o zosúladení opatrení eradikácie a/alebo profylaxie, týkajúcich sa nákaz zvierat. Článok 2 Podľa tejto smernice sa rozumie pod pojmom: a) "hospodárstvo" — poľnohospodársky alebo iný podnik umiestnený na území členského štátu, v ktorom sú zvieratá umiestnené alebo chované; b) "prípad" — úradné zistenie u každého zvieraťa alebo kadáveru jednej z nákaz uvedených v prílohe I; c) "ohnisko" — hospodárstvo alebo miesto, nachádzajúce sa na území spoločenstva, kde sú zvieratá zhromaždené a kde bol úradne potvrdený jeden alebo viac prípadov; d) "primárne ohnisko" — každé ohnisko nesúvisiace z epizootologického hľadiska s niektorým predchádzajúcim ohniskom zisteným v rovnakej oblasti členského štátu tak, ako to definoval článok 2 smernice 64/432/EHS alebo prvý výskyt v inej oblasti rovnakého členského štátu. Článok 3 1. Každý členský štát hlási do 24 hodín priamo Komisii a priamo členským štátom: - primárne ohnisko jednej z nákaz uvedených v prílohe I, zistené na svojom území, - zrušenie, po zániku posledného ohniska, obmedzení vykonávaných na jeho území po objavení sa jednej z nákaz uvedených v prílohe I; 2. Hlásenia uvedené v odseku 1 zahŕňajú informácie uvedené v prílohe II a sú zasielané telexom. 3. V prípade klasického moru ošípaných stačí poskytnúť informáciu v súlade so smernicou Rady 80/217/EHS z 22. januára 1980, ktorá určuje opatrenia spoločenstva pre boj proti klasickému moru ošípaných [11], naposledy zmenenou a doplnenou smernicou 80/1274/EHS. [12] Článok 4 1. Bez toho, aby boli dotknuté ustanovenia článku 1 odsek 2, každý členský štát hlási priamo Komisii, najneskôr prvý pracovný deň každého týždňa, sekundárne ohnisko nákaz, uvedených v prílohe I, zistených na svojom území. Vyššie uvedené hlásenie zahŕňa týždeň, ktorý končí o polnoci nedele predchádzajúcej hláseniu. Komisia stanoví prípadnú spoluprácu medzi existujúcimi informačnými zdrojmi a oznámi ju veterinárnym službám každého členského štátu. 2. Skutočnosť, že Komisia nedostane hlásenie, znamená to, že počas doby uvedenej v pododseku 2 odseku 1 sa neobjavilo žiadne sekundárne ohnisko. 3. Hlásenia uvedené v odseku 1 zahŕňajú informácie vymenované v prílohe II a všetky sú zasielané telexom. Článok 5 1. Pred realizáciou tejto smernice je stanovená postupom uvedeným v článku 6 kodifikovaná forma, podľa ktorej musia byť oznámené informácie uvedené v prílohe II. 2. Podľa postupu uvedeného v článku 6 môže byť rozhodnuté: - doplniť alebo upraviť prílohy, - aby, bez toho, aby bol dotknutý článok 4, rozsah, obsah a frekvencia hlásení boli dočasne pozmenené s ohľadom na príslušnú nákazu, a najmä na vývoj nákazovej situácie. Článok 6 1. V prípade, ktorý sa vzťahuje na postup stanovený v tomto článku, stály veterinárny výbor, ustanovený rozhodnutím Rady z 15. novembra 1968, ďalej len "výbor", je ihneď zvolaný svojím prvým predsedom, a to buď na jeho podnet, alebo na žiadosť niektorého členského štátu. 2. Vo výbore je hlasovanie členských štátov vykonávané podľa článku 148 odseku 2 zmluvy. Predseda nehlasuje. 3. Predstaviteľ Komisie predloží návrh na opatrenia, ktoré majú byť prijaté. Výbor vysloví svoje stanovisko na tieto opatrenia v lehote stanovenej predsedom, s prihliadnutím na naliehavosť otázok predložených k posúdeniu. Názor je prijatý väčšinou 45 hlasov. 4. Komisia prijíma opatrenia a ihneď ich uplatňuje v prípade, že sú v súlade so stanoviskom výboru. Pokiaľ nie sú opatrenia v súlade so stanoviskom výboru alebo toto stanovisko chýba, Komisia ihneď predloží navrhované opatrenia k prijatiu Rade. Rada vyhlasuje opatrenia kvalifikovanou väčšinou hlasov. Ak počas troch mesiacov od momentu ako bola Rada o probléme informovaná, táto neprijala žiadne opatrenia, navrhované opatrenia prijíma Komisia a uvedie ich okamžite do platnosti. Článok 7 Členské štáty uvedú do platnosti právne predpisy, nariadenia a administratívne opatrenia, nevyhnutné na dosiahnutie súladu s touto smernicou, najneskôr do 1. januára 1984 a ihneď o tom informujú Komisiu. Článok 8 Táto smernica je adresovaná členským štátom. V Bruseli 21. decembra 1982 Za Radu predseda O. Møller [1] Stanovisko vydané 12/13 apríla 1982 (ešte neuverejnené v úradnom vestníku). [2] Ú. v. ES C 112, 3.5.1982, s. 4., [3] Ú. v. ES 121, 29.7.1964, s. 1977/64. [4] Ú. v. ES L 375, 31.12.1980, s. 75 [5] Ú. v. ES L 55, 8.3.1971, s. 23 [6] Ú. v. ES L 47, 21.2.1980, s. 8 [7] Ú. v. ES L 302, 31.12.1972, s. 24. [8] Ú. v. ES L 325, 1.12.1980, s. 14. [9] Ú. v. ES L 47, 21.2.1980, s. 4. [10] Ú. v. ES L 325, 1.12.1980, s. 16. [11] Ú. v. ES L 47, 21.2.1980, s. 11. [12] Ú. v. ES L 375, 31.12.1980, s. 75. -------------------------------------------------- PRÍLOHA I Nákazy podliehajúce hláseniu Slintačka a krívačka Mor dobytka Pľúcna nákaza dobytka Katarálna horúčka oviec (bluetongue) Vezikulárna choroba ošípaných Mor ošípaných Africký mor ošípaných Nákazlivá obrna ošípaných (Těšínská choroba) Chrípka vtákov Pseudomor hydiny -------------------------------------------------- PRÍLOHA II Informácie uvádzané v rámci hlásenia 1. Informácie požadované v zmysle článku 3 pri výskyte primárnych ohnísk nákaz uvedených v prílohe I: 1) dátum odoslania; 2) hodina odoslania; 3) názov členského štátu; 4) a) názov nákazy; b) typ vírusu, v prípade potreby; 5) dátum potvrdenia; 6) zemepisná lokalizácia hospodárstva; 7) počet podozrivých zvierat na dotyčných miestach: a) hovädzí dobytok, b) ošípané, c) ovce, d) kozy, e) hydina; 8) počet porazeného dobytka: a) hovädzí dobytok, b) ošípané, c) ovce, d) kozy, e) hydina; 9) počet odstránených kadáverov: a) hovädzí dobytok, b) ošípané, c) ovce, d) kozy, e) hydina. 2. Informácie požadované v zmysle clánku 4 pri výskyte sekundárnych ohnísk nákaz uvedených v prílohe I: 1) dátum odoslania; 2) hodina odoslania; 3) názov členského štátu; 4) pre každú hlásenú nákazu: a) názov nákazy; b) počet ohnísk. 3. Informácie požadované v zmysle článku 3 pri zrušení obmedzení vykonávaných v členskom štáte, po zániku posledného ohniska nákaz uvedených v prílohe I: 1) dátum odoslania; 2) hodina odoslania; 3) názov clenského štátu; 4) názov nákazy; 5) dátum zrušenia obmedzení. --------------------------------------------------